CELEX: C2004/284/08
Language: lt
Date: 2004-11-20 00:00:00
Title: 2004 m. rugsėjo 30 d. Teisingumo Teismo sprendimas (antroji kolegija), Byloje C-319/03 (dėl Tribunal administratif de Paris (Prancūzija) prašymo priimti prejudicinį sprendimą): Serge Briheche prieš Ministre de l'Intérieur, Ministre de l'Éducation nationale ir Ministre de la Justice (Socialinė politika — Vienodas požiūris į vyrus ir moteris — EB sutarties 141 straipsnio 4 dalis — Direktyva 76/207/EEB — Įsidarbinimo valstybės tarnyboje sąlygos — Nuostatos, numatančios galimybę netaikyti tokiai tarnybai numatytos amžiaus ribos reikalavimo tik pakartotinai neištekėjusių našlių atveju)

20.11.2004   
            
            
               LT
            
            
               Europos Sąjungos oficialusis leidinys
            
            
               C 284/4
            
         
      TEISINGUMO TEISMO SPRENDIMAS
   
   (antroji kolegija)
   2004 m. rugsėjo 30 d.
   Byloje C-319/03 (dėl Tribunal administratif de Paris (Prancūzija) prašymo priimti prejudicinį sprendimą): Serge Briheche prieš Ministre de l'Intérieur, Ministre de l'Éducation nationale ir Ministre de la Justice (1)
   
   (Socialinė politika - Vienodas požiūris į vyrus ir moteris - EB sutarties 141 straipsnio 4 dalis - Direktyva 76/207/EEB - Įsidarbinimo valstybės tarnyboje sąlygos - Nuostatos, numatančios galimybę netaikyti tokiai tarnybai numatytos amžiaus ribos reikalavimo tik pakartotinai neištekėjusių našlių atveju)
   (2004/C 284/08)
   Proceso kalba: prancūzų
   Byloje C-319/03 dėl Tribunal administratif de Paris (Prancūzija) 2003 m. liepos 3 d. sprendimu, gautu 2003 m. liepos 24 d., pagal EB sutarties 234 straipsnį Teisingumo Teismui pateikto prašymo priimti prejudicinį sprendimą šio teismo nagrinėjamoje byloje tarp Serge Briheche ir Ministre de l'Intérieur, Ministre de l'Éducation nationale ir Ministre de la Justice Teisingumo Teismas (antroji kolegija), susidedantis iš kolegijos pirmininko C. W. A. Timmermans, teisėjų C. Gulmann, R. Schintgen, F. Macken (pranešėja) ir N. Colneric, generalinis advokatas: M. Poiares Maduro, sekretorius: R. Grass, 2004 m. rugsėjo 30 d. priėmė sprendimą, kurio rezoliucinėje dalyje nurodyta:
   Nacionalinės teisės norma, tokia kaip nagrinėjama pagrindinėje byloje, amžiaus ribos įsidarbinant valstybės tarnyboje nenumatanti tik pakartotinai neištekėjusioms, priverstoms dirbti našlėms, ir nesuteikianti tokios teisės pakartotinai nevedusiems, tokioje pačioje situacijoje esantiems našliams, prieštarauja 1976 m. vasario 9 d. Tarybos direktyvos 76/207/EEB dėl vienodo požiūrio į vyrus ir moteris principo taikymo įsidarbinimo, profesinio mokymo, pareigų paaukštinimo ir darbo sąlygų atžvilgiu 3 straipsnio 1 daliai ir 2 straipsnio 4 daliai.
   
      (1)  OL C 226, 2003 9 20.